《题文文山天祥遗墨》
元代·方回

年踰弱冠唱枫宸，海内文章第一人。孰谓国家无厄运，从来天地有忠臣。

此声不朽垂千古，今岁犹存仅七旬。二十五年九原底，刚风夜夜薄星辰。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。